# Ustav Paname

| Ustav Paname |
| --- |
| *Politički ustav Republike Paname* |
| Grb Paname |
| Osnovne informacije |
| Država |  Panama |
| Tip | ustav |
| Grana prava | ustavno pravo |
| Jezici | španjolski jezik |
| Prihvaćanje i stupanje na snagu |
| Legislatura | Narodna skupština |
| Stupanje na snagu | 11. listopada 1972. |
| Izmjene | 1978., 1983., 1993., 1994., 2004. |
| Online verzija |
| Teks ustava na španjolskom |
| **Status:** Na snazi |

**Politički ustav Republike Paname** (španski: *Constitución Política de la República de Panamá*) najviši je zakonski akt u Panami koji regulira državno ustrojstvo te temeljna ljudska i građanska prava u toj državi. Aktualni ustav četvrti je u historiji Paname od 1904. godine, a stupio je na snagu 1972. godine za vrijeme diktature Omara Torrijosa te je mijenjan ukupno pet puta (1978., 1983., 1993., 1994. i 2004.). Ustav definira Panamu kao parlamentarnu republiku s jasnom trodiobom vlasti, s tim da sve tri grane vlasti (zakonodavna, izvršna, sudska) rade zajedno u "skladnoj suradnji". Službeni jezik je španjolski jezik. Ustav definira i teritorij Paname i to kao "kopno, teritorijalno more, podmortski kontinenralni šelf te zračni prostor između Kostarike i Kolumbije", a bilo kakvo ustupanje teritorija bilo kojoj drugoj zemlji eksplicitno je zabranjeno.

Aktualni, izmijenjeni i dopunjeni ustav sastoji se od 328 članaka. Tekst počinje preambulom te ima ukupno 15 glava koje, osim triju temeljnih grana vlasti, reguliraju pitanja kao što su državljanstvo, lokalna samouprava, građanska i politička prava, javna uprava, Panamski kanal te modaliteti promjene ustava.

Prvi ustav Paname iz 1904. godine bio je skrojen prema odredbama Sporazuma Hay–Bunau-Varilla te je efektivno odredio Panamu kao protektorat Sjedinjenih Država, koje su imale pravo intervenirati bilo gdje u Panami kako bi ponovno uspostavile red i ustavni poredak. Iako je ustav mijenjan 1918. godine, sporne odredbe nisu mijenjane (ukinuta je smrtna kazna, uveden je izravni izbor predsjednika i reformiran donji dom parlamenta). Sjedinjene Države odrekle su se prava na intervenciju tek 1939. godine, a godine 1941. predsjednik Arnulfo Arias
donio je novi ustav koji je ne samo dokinuo status protektorata, već je pretvorio Panamu u predsjedničku republiku, čime si je Arias efektivno dao autokratske ovlasti; taj je ustav sadržavao i sporne odredbe o državljanstvu koje su bile diskriminatorne prema anglofonim crncima i nehispanskim manjinama.

Arias je vrlo brzo svrgnut u puču, a njegov je nasljednik Ricardo Adolfo de la Guardia donio novi ustav, koji je stupio na snagu 1946. godine, i koji je efektivno bio kopija ustava iz 1904. godine, ali bez spornog čl. 136, koji je Sjedinjenim Državama davao pravo intervencije. Taj je ustav na snazi bio do 1968. godine, kada su, nakon državnog udara, brojna ustavna prava ukinuta ili ograničena. Omar Torrijos donio je novi ustav 1972. godine, a koji je u narednim desetljećima – nakon nekoliko amandmana – omogućio postepeni povratak demokracije u Panamu, uz značajnu reformu zakonodavne vlasti te jačanje građanskih prava i sloboda.

## Reference

## Vanjske veze

* „Constitución vigente” (es). Constitucion de la República de Panamá.